Neuvoston asetus (ETY) N:o 3491/90, annettu 26 päivänä marraskuuta 1990, Bangladeshista peräisin olevan riisin tuonnista



Virallinen lehti nro L 337 , 04/12/1990 s. 0001 - 0002

Suomenk. erityispainos Alue 3 Nide 35 s. 0171

Ruotsink. erityispainos Alue 3 Nide 35 s. 0171



NEUVOSTON ASETUS (ETY) N:o 3491/90, annettu 26 päivänä marraskuuta 1990, Bangladeshista peräisin olevan riisin tuonnista EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että yhteisö on sitoutunut Uruguayn kierroksen välitarkistuksen mukaisesti tarjoamaan tuontietuusjärjestelmän riisille, joka on peräisin Afrikan, Karibian tai Tyynenmeren valtioihin (AKT) kuulumattomista vähiten kehittyneistä maista, jotka ovat ilmaisseet kiinnostuksensa ja jotka on lueteltu vuoden 1989 tullietuuksien soveltamisesta tiettyihin kehitysmaista peräisin oleviin maataloustuotteisiin 19 päivänä joulukuuta 1988 annetun neuvoston asetuksen (ETY) N:o 4258/88(1) liitteessä V, vähiten kehittyneille maille tehdyn tarjouksen kohteena oleva tuontietuusjärjestelmä sisältää yhteisöön tuonnista perittävän maksun alennuksen niiden määrien rajoissa, jotka yhteisöön perinteisesti tuodaan, sillä edellytyksellä, että viejämaa on perinyt alennusta vastaavan määrän suuruisen vientimaksun, niistä maista, joille tarjous tehtiin, Bangladesh on ilmaissut kiinnostuksensa kaupankäynnin kehittämiseen riisialalla, ja alkuperätodistusta käyttämällä tämän etuusjärjestelmän hyöty voidaan rajoittaa ainoastaan Bangladeshista peräisin olevaan riisiin, ON ANTANUT TÄMÄN ASETUKSEN: 1 artikla 1. Tuotaessa Bangladeshista 2 artiklassa säädettyjen määrien rajoissa CN-koodeihin 1006 10 (lukuun ottamatta koodia 1006 10 10), 1006 20 ja 1006 30 kuuluvan riisin tuontimaksu on samansuuruinen kuin kolmansista maista peräisin olevaan tuontiin sovellettava maksu, josta on vähennetty: a) CN-koodiin 1006 10, lukuun ottamatta koodia 1006 10 10, kuuluvan paddy- eli raakariisin osalta - 50 prosenttia ja - määrä, joka on 3,6 ecua; b) CN-koodiin 1006 20 kuuluvan esikuoritun riisin osalta - 50 prosenttia ja - määrä, joka on 3,6 ecua; c) CN-koodiin 1006 30 kuuluvan osittain ja kokonaan hiotun riisin osalta - asetuksen (ETY) N:o 1418/76(2), sellaisena kuin se on viimeksi muutettuna asetuksella (ETY) N:o 1806/89(3), 14 artiklan 3 kohdassa tarkoitettu teollisuuden suojamaksu, muunnettuna osittain hiotun riisin osalta kyseisen asetuksen 19 artiklan a kohdan kolmannessa luetelmakohdassa tarkoitetulla kertoimella, jolla kokonaan hiottu riisi muunnetaan osittain hiotuksi riisiksi, - 50 prosenttia ja - määrä, joka on 5,4 ecua. 2. Edellä olevaa 1 kohtaa sovelletaan ainoastaan: - tuontiin, jonka osalta tuoja todistaa, että viejämaa on kantanut kyseisessä kohdassa tarkoitetun alennuksen suuruisen vientimaksun, - tuotteisiin, joista viejämaan toimivaltainen viranomainen on antanut alkuperätodistuksen. 2 artikla 1. Edellä 1 kohdassa tarkoitettu tuontimaksun alennus rajoitetaan kalenterivuotta kohti määrään, joka vastaa 4 000 tonnia esikuorittua riisiä. Määrät, jotka koskevat muita riisin jalostusasteita kuin esikuorittua riisiä, muunnetaan soveltamalla asetuksen N:o 467/67/ETY(4), sellaisena kuin se on viimeksi muutettuna asetuksella (ETY) N:o 2325/88(5), 1 artiklassa vahvistettua muuntokerrointa. 2 Komissio keskeyttää 1 artiklan soveltamisen heti kun se toteaa, että kyseisen artiklan säännöksistä hyötyvä tuonti on saavuttanut kuluvan vuoden aikana 1 kohdassa tarkoitetun määrän. 3 artikla Yksityiskohtaiset säännöt tämän asetuksen soveltamisesta annetaan asetuksen (ETY) N:o 1418/76 27 artiklassa säädettyä menettelyä noudattaen. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä marraskuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä marraskuuta 1990. Neuvoston puolesta Puheenjohtaja C. DONAT CATTIN (1) EYVL N:o L 375, 31.12.1988, s. 47 (2) EYVL N:o L 166, 25.6.1976, s. 1 (3) EYVL N:o L 177, 24.6.1989, s. 1 (4) EYVL N:o 204, 24.8.1967, s. 1 (5) EYVL N:o L 202, 27.7.1988, s. 41